Wyatt Papworth

Wyatt Anjelicus van Sandau Papworth (1822-1894) – ingliz meʼmori. Papworth 1853-1892-yillarda nashr etilgan Arxitektura lugʻati va Jozef Gviltning Arxitektura entsiklopediyasining 1867-yilgi nashri ustidagi tahririyati bilan mashhur.

Hayoti 

Wyatt Papworth 1822-yil 23-yanvarda Londonda tugʻilgan. U meʼmor John Buonarotti Papworthning kenja oʻgʻli hisoblanadi.  Wyatt Papworth dastlab otasining qoʻlidan kasbiy taʼlim olgan va bir necha yillar Westminsterdagi kanalizatsiya komissarlari idorasida ishlagan. Papworth Sir John Renniening ofisida qisqa vaqt ishlagach, u Alliance Assurance kompaniyasida Tomas Allason boshchiligidagi tadqiqotchilar guruhida yordamchi boʻlib ishlagan. Allasonning oʻlimidan soʻng, u oʻsha yerda yagona geodezik boʻlibganligi sabab 1887-yilgacha ishlagan. Uning rahbarligi ostida juda koʻp rekonstruktsiya va taʼmirlash ishlarini amalga oshirdi. Papworth kompaniya uchun Suffolkda Ipswichdagi filialini ochdi va yongʻin xavfi boʻyicha eslatmalarni nashr etdi.

Papworth 1860-yilda Qirollik Britaniya meʼmorlari instituti (RIBA) aʼzosi etib saylangan. Uning otasi „Cloth-Workers“ kompaniyasining aʼzosi boʻlib, Papworth oʻz vaqtida kompaniyaning hamkorlaridan biriga aylandi. U 1879-1881-yillarda kichik va katta nazoratchi lavozimlarida xizmat qildi, 1889-yilga kelib kompaniya direktor lavozimiga erishdi. Bir yil davomida u kompaniyani Bingley va Dyusberidagi ikkita yangi texnik maktabni ochilishiga boshchilik qildi. U shahar va London instituti gildiyasi gubernatori lavozimida ishlagan va Islington politexnika institutining boshqaruv organida oʻz kompaniyasiga vakillik qilgan.

1893-yilda Jeyms William Wild vafot etdi va Papworth Linkolnning Inn Filds shahridagi Sir Jonh Soan muzeyining kuratori etib tayinlandi.

Wyatt Papworth 1894-yil 19-avgustda vafot etdi. 23-avgust kuni Highgate qabristonining sharqiy tomonida yigirma toʻrt yil avval vafot etgan akasi, meʼmor John Woody Papworth bilan birga dafn qilindi.

Ishlari 
Papworth oʻz kasbi bilan bogʻliq mavzular boʻyicha ajoyib tadqiqotlar olib borgan. U Angliyada uy-boʻyoqlarining paydo boʻlgan davrlarini aniqlashga va eski binolarda kashtan yogʻochidan foydalanish darajasini aniqlashga harakat qilgan. U oʻrta asr binolarining meʼmorlarini va oʻzi masonlik boʻlmasa-da, ularning masonlar bilan aloqasini tadqiq qilgan. Uning maqsadi oʻrta asrlarda Angliyada qurilgan binolarning loyihalarini toʻgʻri belgilash edi.

1848-yilda Papworth va uning ukasi John Woody Papworth arxitektura tarixi boʻyicha qoʻyozmalarni toʻplashgan va „Arxitektura maʼlumotlarini qayta tiklash, tadqiq qilish va nashr etish uchun moʻljallangan bilimlarni targʻib qilish jamiyati“ni taklif qildilar. „Alohida insholar va rasmlar“ ishlab chiqarish uchun Arxitektura nashriyoti jamiyati tashkil etildi, keyinchalik unining nomuni Arxitektura siklopediyasiga almashtirishdi. Papworth 12 127 atama yoki sarlavhadan iborat roʻyxat tayyorladi. 1852-yilda siklopediya rejasi "Izohlar va maʼlumotnomalar lugʻati" ga qisqartirildi. Wyatt Papworth kotib va muharrir bol’gan, bu sohada unga akasi Jon yordam bergan. Ushbu lugʻatning birinchi qismi 1853-yil may oyida, ikkinch qismi esa 1892-yil aprelda nashr etilgan boʻlib, sakkiz jildli matn, uch jildli rasm va 18456 ta maqoladan iboratdir. Lugʻatni tahrir qilish va tuzish ishlarini butunlay Papworth oʻzi amalga oshirgan. Shuningdek matndagi deyarli barcha roʻyxat, havolalar hamda biografik va topografik maqolalarning aksariyati ham uniki edi. Asar faqat kutobxonlar uchun chop etilgan, taxminan 10 000 funt sterlingga ishlab chiqarilgan.

Wyatt Papworth 1867-yilda Jozef Gviltning Arxitektura entsiklopediyasini qayta tahrir qildi va birinchi marta 1842-yilda nashr etilgan. Papworth nashri yangi maʼlumotlarni oʻz ichiga olgan boʻlib, ular 1876-1889-yillarda u tomonidan ikkita nashrda ancha koʻpaytirildi.

Oilasi 
Papworth 1873-yilda Termuthis Mayoning qizi Marian Beykerga (1838) turmushga chiqqan. 

Ularning farzandlari:
  (1874–1921), Womenʼs Industrial Council kotibi.
 John Wyatt Papworth (1876)
 Alfred Wyatt Papworth (1879–1917), arxitektor, Henry Lovegrove bilan ishlagan(1878–1951)

Manbalar

Havolalar 

 
1894-yilda vafot etganlar
1822-yilda tugʻilganlar